**Küsitluskava kogukonnale**

Härgla lubjakivimaardla uuringuruumis ja sellest 1 km raadiuses paiknevate ajaloolis-kultuuriliste väärtuste selgitamiseks

Intervjuudest kohalike elanikega selgub:

\* piirkonna inimeste **suhe** uuringuala ja sellest 1 km raadiuses asuva maastikuga

\* neile teadaolev **kohapärimus** sellest alast

\* nende **seisukohad** planeeritava lubjakivikarjääri suhtes

Intervjuu keskendubki praegu uuritavale alale. Laiemalt nende külade kohapärimust koguda pole praegu aega ja seda on varem tehtud ka.

Nimi: Kersti Öpik, Kalle Öpik Katrin Seevel

Sünniaeg: 1970, 1971, 1983

Talu: Salu

Paäritolu: Härgla

Mis ajast koha peal elanud: Kersti on paikas järjest 5 a, venna käes alates 2009, isa sai oma emalt, esivanemate koht, vanaema ja vanaisa ostsid. Aru-nimelised olid kõigepealt.

Kas lubab oma isikuandmeid ja vastuseid aruandes avaldada: jah

Kas lubab intervjuu sisu arhiveerida EKM ERA kogus: jah

Kas lubab paremaid palasid kasutada teadustöös ja publikatsioonides: jah

Teatud infole on võimalik seada kasutuspiirkang!

**I**

1) Kirjeldage palun, mis sellel alal olemas on. (Selgub, mis inimese jaoks on märkimisväärne.)

Kersti: Riigimetsa ja erametsa ja. Vana karjäär ja.

2) Mis sellel alal on teile tähtis ja väärtuslik? Miks?

Katrin: Lapsepõlvemaa

Kersti: Marjad, maasikad, seened.

Kalle: Terve koht on väärtuslik.

Kersti: metsas on tore, närv puhkab loodust vaadates, linde on palju, oravaid on palju, kakkusid on kuulda, kährikud, jänesed, kitsed, kõik käivad läbi.

3) Millised teie pere ja külarahva tegevused on sellel alal olulised? Miks?

Kalle: Isaga üritasime natuke talu pidada, põldu pidada, maa on rendis, põllumaa, metsa oma tarbeks teeme.

Kersti: Sportliku poole pealt saab siit otse teel Purilasse, hea matkata.

Katrin: Jalutada, matkata, rattaga sõita, pildistada. Purila tee ääres 2 orhideekohta: pruunikas pesajuur, see aasta üks koht veel, kus teda on. Vööthuul sõrmkäpp või oli hallkäpp, sel aastal üks taim, muidu rohkem.

4) Millised on sellel alal kohanimed? Kust need on kuuldud? Kes neid kasutab? Kuidas nimed on tekkinud?

Kersti: Salu talu, Salu mets.

Katrin: Tammiku värav on, aga miks, ei tea.

Kersti: Tammiku värav ehk tamme järgi.

Katrin: Susi Villu on rääkinud allikast ohvrikivi juures, allikas kinni aetud. Juuru poole minnes on Männiku suurkivi.

Kalle: Meie metsas pole, võõras metsas pole käind.

Katrin: Tammiku väravaks kutsutakse teeristi, mis läheb Purila poole ülesse.

5) Millistest paikadest sellel alal kõneldakse mõnda *legendi*, vana rahvajuttu?

Ei tea.

6) Kas keegi on sellel alal kogenud, näinud, kuulnud midagi erilist, kummalist? Kus? Mida täpsemalt?

Ei tea.

Kalle: Kõik on nii ammu läinud.

7) Kas kuskil sel alal on läbi viidud rituaale, ravitalitusi? Kus? Millised on talitused olnud?

Ei tea.

8) Kas mõnda kohta on peetud pühaks? Millist kohta täpsemalt? Miks? Mida sellest kohast on räägitud? Mis selles kohas tehakse?

Ei tea.

9) Kas sellelt alalt on midagi tähelepanuväärset maa seest leitud? Kus? Mida? Kus leiud asuvad?

Ei tea.

Kalle: Hobuseid on siin peetud, hobuseraudasid tuleb välja.

Katrin: Vanu pudeleid on. Ise pole leidnud ja pole teiste kohta ka kuulnud.

Kersti: Tundub, et siin on rohkem hooneid olnud, suured vundamendikivid tulevad välja.

10) Kas on kõneldud hiie-nimelistest paikadest? Kus paik/paigad asuvad? Mida on kõneldud?

Ei tea.

11) Kas leidub erilisi ja tähenduslikke kive? Kas kividel on lohke, märke, jälgi? Kus kivi/kivid asuvad? Milline/millised kivi/kivid täpsemalt on?

Ei tea.

12) Mida kõneldakse, mäletatakse siinsetest teedest, radadest?

Katrin: Siit meie heki tagant oli tee läinud. Vana maantee oli meile lähemal.

Kalle: See oli päris hobusetee.

13) Mida on kõneldud vanadest paeaukudest? Millistest täpsemalt?

Ei tea.

Kalle: Kelder on pae sisse raiutud siin.

Kersti: Väga kivine maa on.

14) Mida on kõneldud krattidest, nõidadest, vanapaganast? Milliste paikade kohta täpsemalt?

Ei tea.

15) Kas on kõneldud eksimisest metsas? Milliste paikade kohta täpsemalt?

Kersti: Vennanaine on ringiratast käinud.

Kalle: See oli üle jõe, siin ei anna eksida.

Katrin: Annab, käisime siinsamas maja taga riisikaid korjamas, näitasin vastassuunda.

16) Mida teatakse, kõneldakse vanadest piiridest ja kiviaedadest piiridel?

Kersti: Kiviaeda on siin maja taga natuke.

17) Kas leidub vanu hooneasemeid? Kus? Millised hooneasemed on?

Ei tea.

18) Mida on räägitud sellest alast ühenduses mõisnikega, mõisaproua, mõisahärraga?

Kalle: Eks on räägitud, aga ei mäleta.

19) Milliseid ajaloolise või kultuurilise väärtusega kohti, hooneid, rajatisi on teie talu maal või lähedal?

(Maja on ise suure väärtusega.)

**II Vestlus kataloogi alusel**

Katrin: Maja on Aruks nimetatud esimese omaniku järgi.

Kersti: Ja siis tuli avastus, et ametlikult on Salu.

Kalle: Esimene omanik oli Aru Liine.

Ööbiku Linda ja Edgar olid Tulbi majas. Need Vahuri vanemad.

Kersti: Kunagi olid jaanituled vana karjääri koha peal, seal, kus on praegu jäägrite maja

Katrin: Ma ka mäletan, see oli ka Eesti ajal. Hobusega läksid siit Hagudisse läbi metsa, seesama Purila tee, sealt sai Hagudisse ja siis läksid turule linna.

Kersti: Üks suur tamm on maja otsas, suur ja lai, neid kasvab siin.

Katrin: Tikkaru poe juures olevat katkusurnuaed, lapsena tuli sealt ruttu läbi minna. Pirgus on UFOt nähtud, ema isegi väitis. Vanasti olid Pirgu mõisas kontserdid, olid hakanud seltskonnaga peo pealt tulema ja olid tulesid näinud Pirgu ja Tikkaru vahel.

Kersti: Soomlase maja (Lageda talu) on müügis.

**III** Lisaks lasen inimestel hinnata maastikuelementide väärtust. Küsin olulisemate ja paremini määratletavate objektide kohta. Kõigi kohanimede osas pole mõtet 10 punkti skaalal hinnangut küsida, sest osa objektidest pole füüsiliselt säilinud või on nad keeruliselt määratletavad.

\* Tammiku mets 10

\* Võluaas (Sirgi heinamaa) 10

\* Kiviaiad 10

\* Vanad teed (Seli kirikutee) 10

\* Tammiku värav 10

\* Talude hooned ja rajatised (Ristikivi ja asundustalud) 10

\* Tammemäe talu tamm ja kask

\* Viina aed

\* Viina sauna ase

\* Aru kõrtsi ase

\* Suur kivi?

\* Mõisaaegne kiigekoht?

\* Ööbiku mets – simmanite koht?

\* Jahimeeste plats, tore, las mehed möllavad, koht iseenesest ilus, kitsede söögikoht 10

\* Vanad põllukivihunnikud (tutvustan eelnevalt) 10

**IV Seisukohad planeeritava lubjakivikarjääri suhtes**

1) Kas pooldate lubjakivikarjääri rajamist uuringualale? Miks?

Ei.

Katrin: Siin on nii vaikne. Nii vaikne, et Hagudist rong on kuulda või Järlepas koer haugub ja siis nad tahavad tulla lõhkama.

Kersti: Teed. Mis jääb teedest järele?

Katrin: Kaevuvesi, tolm. Loodus, mille nad ära lõhuvad. Mis me selle basseiniga seal keset metsa pärast 30 aastat teeme?

2) Millist mõju osutaks karjääri rajamine teie elukeskkonnale? Kui tugevaks hindate mõju skaalal 1-10?

Kersti: Vaevalt enam seda linnulaulu. 10

3) Kuidas mõjutaks karjääri rajamine teie elukvaliteeti? Kui tugevaks hindate mõju skaalal 1-10?

Kersti: Väga hullusti. 10.

4) Kuidas mõjutaks karjääri rajamine teie tegevust piirkonnas? Kui tugevaks hindate mõju skaalal 1-10?

Kersti: Väga häirivalt, mürtsud ja maavärin ja kallurite hääled. 10

Kalle: Selge on see, et seda ei ole siia vaja. Keegi saab miljonäriks jälle ja muud midagi.

5) Kuidas mõjutaks karjääri rajamine ümbruse kultuurmaastikku (mh pärimuspaigad, kultuurimälestised, ajaloolised kohad)? Kui tugevaks hindate mõju skaalal 1-10?

Kersti: Kes enam tahab tulla vaatama, kui kõik on paksu tolmukorra all? Väga halb. 10

6) Kas pooldate uuringualale kohaliku looduskaitseala rajamist? Miks?

Kalle: Kuidas piir jookseb? Oleneb, mis piirangud see meile toob.

Kersti: Tore oleks, kui orhideesid hoitaks. See on natuke vastuoluline.

Kalle: Kui küttepuid enam ei tohi teha, ei tea. Aga hea oleks, kui ta on.

Katrin: Ühelt poolt hea, kui ta karjääri ära hoiab. Teisalt kui küttepuud enam kätte ei saa, siis on teisiti.

Kersti: Meil metsas ei ole midagi looduskaitsealast. Samas oleks hea.